**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016  
KLASA: 003-06/21-01/12  
URBROJ: 2133-38-21-1  
U Rakovici 09. kolovoza 2021.

Sukladno člancima 35. do 39. Statuta Osnovne škole Eugena Kvaternika Rakovica, predsjednica Školskog odbora upućuje

**POZIV**

za 3. sjednicu Školskog odbora koja će se održati **16. kolovoza 2021.** godine s početkom u 10:00 sati, u učionici tehničke kulture (prizemlje).Za sjednicu se predlaže sljedeći

**dnevni red:**

1. Usvajanje Zapisnika s 2. sjednice održane 01. lipnja 2021.
2. Prethodna suglasnost Školskog odbora prije donošenja Odluke o utvrđivanju tehnoloških viškova u dijelu satnice za Ivana Paulića i Andreu Lukendu
3. Donošenje Odluke o raspisivanju natječaja za imenovanje ravnatelja škole, raspisivanje i objava natječaja
4. Donošenje Odluke o osnivanju Školskog sportskog društva Rakovica
5. Donošenje Odluke o usvajanju Poslovnika o radu ŠSD Rakovica
6. Donošenje Odluke o imenovanju voditelja ŠSD Rakovica
7. Različito

Predsjednica Školskog odbora:  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(Marija Hazler, dipl.učit.)

Dostaviti:

1. Katica Matešić
2. Milan Hodak
3. Davor Salopek
4. Snježana Bićanić
5. Jelena Požega
6. Marija Hazler
7. Dragan Franjković

**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016  
  
KLASA: 003-06/21-01/12  
URBROJ: 2133-38-21-2

U Rakovici 16. kolovoza 2021.

**Z A P I S N I K**

s 3. sjednice Školskog odbora **Osnovne škole Eugena Kvaternika** Rakovica, održane dana 16. kolovoza 2021. godine s početkom u 10:00 sati u učionici tehničke kulture.

Nazočni članovi Školskog odbora:

1. Marija Hazler,
2. Snježana Bićanić,
3. Jelena Požega,
4. Katica Matešić,
5. Milan Hodak,
6. Davor Salopek,
7. Dragan Franjković,

Opravdano izostali članovi: Davor Salopek.

Uz nazočne članove Školskog odbora, sjednici još prisustvuju: ravnateljica škole, gđa Vera Ljubanović Grdić, tajnica škole Valentina Kraljiček koja je ujedno i zapisničarka.

**Dnevni red:**

1. Usvajanje Zapisnika s 2. sjednice održane 01. lipnja 2021.
2. Prethodna suglasnost Školskog odbora prije donošenja Odluke o utvrđivanju tehnoloških viškova u dijelu satnice za Ivana Paulića i Andreu Lukendu
3. Donošenje Odluke o raspisivanju natječaja za imenovanje ravnatelja škole, raspisivanje i objava natječaja
4. Donošenje Odluke o osnivanju Školskog sportskog društva Rakovica
5. Donošenje Odluke o usvajanju Poslovnika o radu ŠSD Rakovica
6. Donošenje Odluke o imenovanju voditelja ŠSD Rakovica
7. Različito

Dnevni red je jednoglasno usvojen.

**Ad.1.)** **Usvajanje Zapisnika s 2. sjednice održane 01. lipnja 2021.**

Zapisnik s prethodne sjednice jednoglasno usvojen.

**Ad.2.) Prethodna suglasnost Školskog odbora prije donošenja Odluke o utvrđivanju tehnoloških viškova u dijelu satnice za Ivana Paulića i Andreu Lukendu**

Ravnateljica pojašnjava kako u novoj školskoj godini 2021./2022. OŠ Eugena Kvaternika ima manji broj učenika što dovodi do smanjenje satnice učitelju kemije, prirode i biologije, te učiteljici njemačkoga jezika jer se smanjuje broj zainteresiranih učenika koji žele pohađati taj predmet. Članovi ŠO slažu se s navedenim.

Donesena je jednoglasna Odluka o davanju prethodne suglasnosti ravnateljici za proglašavanje tehnoloških viškova u dijelu satnice. Odluka će se sastaviti kao zaseban dokument.

**Ad.3.) Donošenje Odluke o raspisivanju natječaja za imenovanje ravnatelja škole, raspisivanje i objava natječaja**

Ravnateljica škole gđa. Vera Ljubanović Grdić pojašnjava kako je kraj njenog mandata 01. studeni 2021. godine do kada je potrebno provesti novi postupak imenovanja ravnatelja/ice. Prema našem Statutu postupak je potrebno pokrenuti najkasnije 60 dana prije isteka mandata aktualnog ravnatelja.

Donesena je jednoglasna Odluka o raspisivanju natječaja za imenovanje ravnatelja.

**Ad.4.)** **Donošenje Odluke o osnivanju Školskog sportskog društva Rakovica**

Hrvatski školski sportski savez zatražio je odgojno obrazovne ustanove da i formalno osnuju školska sportska društva koja pri školama većinom i djeluju no, formalno nisu osnovana. Donesena je jednoglasna Odluka o osnivanju Školskog sportskog društva Rakovica. Odluka će se sastaviti kao zaseban dokument.

**Ad.5.) Donošenje Odluke o usvajanju Poslovnika o radu ŠSD Rakovica**

Članovima ŠO elektronskim putem uz Poziv na 3. sjednicu dostavljen je Prijedlog Poslovnika o radu ŠSDa Rakovica na razmatranje. Ravnateljica škole prolazi kroz sve članke Poslovnika i kratko ih pojašnjava. Ravnateljica predstavlja logo članovima. Gđa. Katica Matešić izjavila je kako će ona ispred rukometnog kluba i njegovih sponzora osigurati majice za članove ŠSD Rakovica s pripadajućim logom. G. Hodak iskazao je spremnost na suradnju i zajedničko djelovanje na poboljšanju uvjeta i razvoju sporta na području Općine Rakovica.

Donesena je jednoglasna Odluka o usvajanju Poslovnika o radu ŠSD Rakovica. Odluka će se sastaviti kao zaseban dokument.

**Ad.6.)** **Donošenje Odluke o imenovanju voditelja ŠSD Rakovica**

Ravnateljica škole za voditelja ŠSD-a Rakovica predlaže učitelja tjelesne i zdravstvene kulture, g. Mateja Barića, mag. cin. koji je i jedini učitelj TZKa u našoj školi. Učitelj je pokazao spremnost i volju da se bavi ŠSD. Članovi ŠO suglasni su s prijedlogom te je donesena jednoglasna Odluka o imenovanju voditelja ŠSD Rakovica. Odluka će se sastaviti kao zaseban dokument.

**Ad.7.)** **Različito**

Ravnateljica govori da ne znamo još koliko ćemo imati razrednih odjela, zahtjev smo poslali prema županiji, a županija isti šalje prema ministarstvu. Zatražen je 1 čisti odjel za PŠ za 8 učenika prvog razreda, ukupno bi u školi bilo 13 učenika. Ravnateljica se žali na negodovanja pojedinih roditelja koji svoju djecu upisuju van upisnog područja te mora čekati odobrenje MZO-a kako bi mogla odgovoriti na upućene zahtjeve. Roditelji negoduju zbog dugog čekanja na odgovor ravnateljice te se obraćaju županiji iako im takvo postupanje ne može pomoći u rješavanju njihovih zahtjeva. G. Franjković pita ima li učenik pravo upisati se u bilo koju školu, ravnateljica govori da ima.  
G. Milan Hodak postavlja pitanje o plaćanju naknade članovima ŠO. Ravnateljica je odgovorila da škola nema takvu mogućnost te ga upućuje da upit postavi na razini županije s obzirom da je i županijski vijećnik.

Nije bilo dodatnih rasprava ni pitanja članova ŠO. Sjednica je završila u 11:10 sati.

Zapisničarka: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

( Valentina Kraljiček) (Marija Hazler)